16 Ntangu Kisabatu+ lutaka, Maria ya Magdala, Maria+ mama ya Yakobo, mpi Salome sumbaka bima ya nsudi ya kitoko sambu na kukwisa kupakula yo na mvumbi+ ya Yezu.2 Mpi na suka-suka kibeni na kilumbu ya ntete ya mposo, bo kwisaka na maziamu*+ ntangu ntangu vandaka me basika.3 Bo vandaka kutuba bo na bo nde: “Nani ta katudila beto ditadi na munoko ya maziamu?”4 Kansi ntangu bo talaka, bo monaka nde bo me katula ditadi yina, ata yo vandaka nene kibeni.+5 Ntangu bo kotaka na maziamu, bo monaka leke mosi ya bakala me vanda na ndambu ya diboko ya kitata, yandi me lwata mvwela ya mpembe, ebuna bo waka boma.6 Yandi tubilaka bo nde: “Beno wa boma ve.+ Beno ke sosa Yezu muntu ya Nazareti yina bo fwaka na zulu ya nti. Yandi me futumuka.+ Yandi kele awa ve. Beno tala kisika yina bo tulaka yandi.+7 Kansi beno kwenda, beno songa balongoki na yandi mpi Piere nde, ‘Yandi ke kwenda na ntwala na beno na Galilea.+ Beno ta mona yandi kuna, mutindu yandi songaka beno.’”+8 Yo yina, ntangu bo basikaka na maziamu, bo tinaka, bo vandaka kutekita mpi boma ya ngolo simbaka bo. Ebuna bo tubaka kima ve ata na muntu mosi, sambu bo vandaka kuwa boma.*+
kon_Latn